Taneggarut-a, d tin yeṭṭfen amḍiq wssiɛen deg tmetti taqbaylit imi tettawi-d ɣef wayen ttidiren yimdanen, tcudd ɣer wayen akk yerzan tirmit-nsen. Ihi, tamacahut tugh adeg wessiԑen, ɣef waya ad naf wid i yesnarnan tawsit-agi si timawit ɣer tira, ama s ujmaԑ-nsent, neɣ s usnulfu n tmucuha timaynutin seg usugen-nsen , llan wid iwumi id-tussa tikti igerrzen, d cnna n tmucuha-agi am nettat am tmedyazt ,ad naf atas itt-yecnan gar-asen Yidir amedya n tezlatin yexdem s tmucuha (Baba Inuba), Sliman Σazem (Timucuha n yiɣersiwen), ma yella gar yimaynuten ad naf Uleḥlu i d-yeskeflen yiwet n tmacahut “Slilwan”akked Σli Meẓyan daɣen i yecnan tamacahut n Selyuna, d taneggarut-agi iɣef tbedd tezrawt-agi-nneɣ.